Och, tu je.
Dámy, prepáčte. Obecenstvo je na dnes plné.
Prosím, vráťte sa zajtra.
- Zapekacia misa? - Ľavá udrží teplo.
Naživo o dve. Buď na mieste.
Máš chlorid soľný?
- Isteže. - Rímske či San Marzano?
Rímske. Dík, James.
Neodpovedala si mi
ohľadom sponzoringu od Presta. A viem, čo si myslíš...
Tým začnem reláciu, Walter.
Vážne? Nehovoríš to len tak?
Dobrotivý Bože. Ďakujem.
Plechovky sú na linke.
Nezabudni sa občas usmiať. Prajem dobrú šou. Čau.
- Akú soľ to chcela? - Bez jódu. Dal som jej kóšer.
Musí to byť dokonalé. Etiketami napred.
Všetko je v pomocných kartičkách.
- Neboj sa, Walter. - Dá to.
Vitajte, dámy. Relácia sa čochvíľa začne.
Úsmevy. Energiu. Šťastie.
Energiu. Veľké úsmevy. Všetky.
A točíme.
Naživo sme o päť, štyri, tri...
Vitajte, diváci.
Volám sa Elizabeth Zottová a toto je Večera o šiestej.
Vidíte toto?
Polievky Presto. Rýchlo uvarené, sú hotové presto.
- To je moja veta. - Ušetria vám čas.
To preto, lebo sú plné chemikálií. A nie tých dobrých.
Prekvapia vás.
Nakŕmte nimi blízkych a zomrú,
čím vám ušetria kopu času,
lebo ich už nebudete musieť kŕmiť.
Dnes si spravíme obľúbené lazane,
ale vyskúšame novú premennú veličinu.
Starostlivosť o blízkych vyžaduje prácu.
Skutočnú prácu.
Ak niekto nesúhlasí, nevarí každý večer
večeru pre päťčlennú rodinu.
Pripravme niečo výdatné. Niečo chutné.
Niečo, čo udrží našu rodinu nažive
a z čoho budú zvyšky na týždeň.
Tak teda začnime.
PODĽA KNIHY BONNIE GARMUSOVEJ
LEKCIE CHÉMIE
PRED SIEDMIMI ROKMI
SLEČINKA Z HASTINGSU NAVRHNITE SLEČNU!
Slečna Zottová?
Dobré ráno, slečna Frasková.
Prihláste sa do súťaže krásy Slečinka z Hastingsu.
Vaše laboratórium je medzi sekretariátmi
a vaši chlapci iste ocenia súťažiacu.
Nie som sekretárka.
Ale súťažiť môžu aj laborantky.
Všetky pomocné pracovníčky.
Ďakujem, ale súťaž krásy by ma nebavila.
A čo vás baví?
Naposledy ma zaujali archebaktérie, ktorých bunkové membrány
sú éterovo viazané fosfolipidy, oproti membránam baktérií,
ktoré sú esterovo viazané fosfolipidy.
A tiež rada varím.
Dajte vedieť, ak zmeníte názor.
Nestane sa, no vďaka.
A teraz, ak dovolíte,
to tu musím vyčistiť, než prídu chemici.
Zaznačím si vás ako „možno“.
Nerušte ma!
Doktor Evans? Tu doktor Donatti.
Minútu.
Nie ste oblečený.
V niektorých kultúrach by som bol až príliš.
Zas ste zmeškali mesačné zasadanie rady.
Lebo usilovne pracujem.
Všetci netrpezlivo čakáme na vaše výsledky.
A všetci musíte počkať.
Svoj návrh budete pripravený odovzdať
na grant Remsenovej nadácie, že?
Lebo tie granty nám tu platia elektrinu.
Napadá mi pár lámp, ktoré by sa mohli vypnúť.
Takže, ak vy a vaša noha dovolíte...
Rozumiete, že som váš nadriadený, však?
Vyhoďte ma.
NEVSTUPOVAŤ
NEZDRŽUJTE SA TU
Poklad, umyješ mi to?
A dones tie kadičky, ktoré som chcel.
A, zlatko, keď to budeš mať hotové, dal by som si ešte kávu.
Potrvá to pár minút. Môžete ísť do kantíny.
Ale to nebude tvoja špeciálna káva.
- Zottová? - Áno, doktor Powers?
Skúsil som to už trikrát. Čo mi uniká?
Neberiete do úvahy konverziu z karbonylovej skupiny do imínovej.
Hej, len som...
Nemáte tam kyselinový katalyzátor.
Vďaka. Už to mám.
Páni, no pochopíte tieto sračky?
AMERICKÁ VEDA
Nerozumiem.
Čo má Evans, čo my nie?
Má nám vyhrať Nobelovku.
KÁVA
Preceňovaná cena.
Vraj: „Calvin Evans je Richardom Feynmanom chémie.“
To neznamená, že nám môže pobrať zásoby.
Koľko ribózy môže potrebovať?
Evans by si mal dávať pozor,
lebo mladý Boryweitz tento rok zatúžil po jeho grante.
Držím palce, kamarát.
Akoby odkopíroval Vauquelinov výskum.
- Vychádzam z jeho práce. - Pocta.
Z roku 1806.
Prisahám, máš väčšiu šancu vyhrať
titul Slečinky z Hastingsu.
- Iste. - Jedine,
- že by súťažila naša Zottová. Chlapci? - No tak, zlatko.
Povedal som niečo?
GRANT REMSENOVEJ NADÁCIE FORMULÁR PRE UCHÁDZAČOV
PÁN TITUL
ADRESA INŠTITÚCIE TRVALÉ BYDLISKO
SLEČNA ELIZA...
- Vravím Robertovi... - Fran ho volá Robert.
Vravím doktorovi Donattimu,
že súťaž krásy musí byť sofistikovaná, vznešená. Musí mať šmrnc.
Musí mať bar zadarmo.
- Nečarujem. - Ale áno.
Vieš čo? Možno aj áno.
Lebo môžem s radosťou oznámiť, že súhlasil
s kolom večerných rób
pred talentovým a plavkovým kolom a finančnou výhrou.
Každý deň. Doktor Evans a jeho oriešky.
Muži na nich prežijú?
A behá.
Kam?
Beháva, aby behal. Je zvláštny.
A s nikým sa nebaví.
Hej. Donatti zatrhol nadčasy. Tak nebuď dlho, inak mám malér.
- Som hneď za vami. - Okej.
CHEMICKÉ LAB.
Doriti.
MAJETOK DOKTORA CALVINA EVANSA
Slečna Zottová, dozerám na viac než sto najschopnejších chemikov v krajine,
ktorí pre nás produkujú prelomové práce.
Na túto prácu používajú vybavenie v hodnote tisícov dolárov.
Takže, keď započujem, že toto vybavenie používa laborantka
bez dozoru po pracovnej dobe, musím sa nad tým pozastaviť.
Pane, môžem to vysvetliť. Mám magisterský titul z UCLA,
kde som študovala celulárny metabolizmus nukleových kyselín.
A po pracovnej dobe, nikdy nie počas nej, robím na vlastnom výskume
týkajúcom sa abiogenézy.
Syntetizujem jednoduché malé molekuly do nukleotidov a nukleových kyselín.
Môj výskum je veľmi sľubný a plánujem ho predložiť do Remsenu.
Slečna, odhliadnuc od toho, že používate laboratórne vybavenie
bez dozoru chemika...
Ja som chemička.
Naši chemici majú doktoráty.
Nikdy by som nedal meno Hastings na žiadosť laborantky,
ktorá sa hrdo oháňa magisterským titulom z UCLA.
- Mala som skvelé výsledky... - Slečna...
...a práca prehovorí za seba.
Nie ste dosť múdra.
Slečna Zottová, neskončil som.
Čo to počúvam, že sa nechcete zúčastniť
súťaže Slečinka z Hastingsu?
Nevedela som, že je to povinné.
Nie je.
Patrí to k našim tradíciám.
Navrhujem vám, aby ste v sebe našli
trochu hastingského ducha,
ak si tu želáte pracovať aj naďalej.
A teraz môžete ísť.
Občasný úsmev by vás nezabil.
Slečna Zottová.
Slečna Zottová?
Vraj sa k nám pridávate do súťaže.
- Ako ste... - Teším sa, že ste zmenili názor.
Neviem, či ste počuli,
ale tento rok máme aj kolo večernej róby.
A bikiny nie sú povinné.
Môžete si dať aj jednodielne plavky, ak to bude pohodlnejšie.
Môžem si vás teraz vyfotiť?
Úsmev.
Tu je. Zlodejka.
Prosím?
Prešiel som všetky oddelenia, vyspovedal tucty chemikov...
Vrátane tých z tohto labáku,
ktorí tvrdia, že vy, slečna Zottová, rada vírite hladinu vody.
A čo je podstatnejšie,
ste arogantná a namyslená.
Počúvate sa niekedy?
Takže to nepopierate?
Čo iné by sekretárka robila s ribózou,
ako predala ju na čiernom trhu?
- Som chemička. - A komička.
Ó, áno. Lebo na čiernom trhu je dopyt po monosacharidoch!
Toto ma sklamalo! Veľmi... Som sklamaný.
Po prvé: labák som mal v noci odomknutý,
tak nech niekto povie správe budovy, aby mi nasadili nový zámok.
Po druhé: vypočítal som cenu chýbajúcej ribózy
a chcem, aby bolo jasné, že to nepôjde z môjho rozpočtu.
Po tretie: chcem sterilizovanú podlahu.
Bez dovolenia tam vošiel minimálne jeden človek.
A s mojimi alergiami si nemôžem dovoliť kontamináciu. Rozumiete?
Vybavím to, doktor Evans.
A napokon, daná sekretárka nech je potrestaná.
Nechám ju vyhodiť.
Nuž, postačí oficiálne pokarhanie.
Som zaskočená, že ide o jednu z mojich sekretárok.
Ide o aminokyselinové laboratórium?
To bude Mary Ann Rogersová.
Nie.
Volala sa Elizabeth Zottová.
Och. Nie je sekretárka. Je laborantka.
Zottová by mala mať viac rozumu. Má magistra.
- Magistra? Z čoho? - Z chémie.
Prídete sa pozrieť na súťaž Slečinka z Hastingsu?
Znamenalo by to veľa pre firemnú morálku.
ELIZABETH ZOTTOVÁ „SLEČNA AMINO“
SLEČINKA Z HASTINGSU VÝROČNÁ SÚŤAŽ NAJLEPŠÍCH DIEVČAT
Evans? Teba som tu nečakal.
- Jasné. - To je ako zbadať Halleyho kométu.
Poď si vypiť so mnou a chlapcami.
To mi nikto neuverí.
- Čím ťa priotrávime? - Kyanidom alebo aflatoxínom.
Ty si ale číslo, čo?
Chlapci, pozdravte kamaráta.
- Muž, mýtus, legenda. - Anthony Powers.
Samotný pán Remsen, no nie?
Na čom práve pracuješ?
Elizabeth. Ahoj. Tu si.
Poď so mnou. Postav sa k súťažiacim.
- Pristane ti to. - Vďaka.
Dnes som sa chystala celú večnosť.
- Dievčatá, tu je Elizabeth. - Ahojte.
Hneď prídem. Míňajú sa švédske mäsové guľky. Majú úspech.
Fran odviedla skvelú prácu.
Úžasnú.
Máš krásnu voňavku. Čo je zač?
Čierne ríbezle s kvetovým akcentom ruže.
Ja som klasické dievča. Chanel No. 5.
Elizabeth, akú vôňu máš ty?
Nemám. V labáku vás čuch varuje pred potenciálnym nebezpečenstvom.
A ja ho mám horší kvôli nehode na vysokej s kyselinou chlorovodíkovou.
Spálila som si väčšinu chĺpkov v nose,
ale našťastie sa časom obnovili.
Takže to už nechcem riskovať.
Je tu Calvin Evans.
Páči sa ti, však?
Múdry, zabezpečený, slávny. Čo by sa mi nepáčil?
Pohovor si s ním.
Ešte zo dva tieto a poprosím ho, aby za mňa hlasoval.
Ospravedlňte ma.
Len tu s vami chvíľu postojím.
Dobre.
Ostatní chemici by si vás nemali tak doberať.
Chlapci sú chlapcami.
Správanie mužských primátov.
Prosím, vážení, posadajte si. Posadajte si.
Súťažiace, poprosím vás do zákulisia.
Ďakujem.
Vitajte, som Fran Frasková...
- Slečna Zottová, chcel som... - ...vedúca personálneho.
A teším sa, že vás môžem privítať
na ôsmej výročnej súťaži krásy Slečinka z Hastingsu,
z ktorej si jedna šťastná žienka odnesie korunu
po minuloročnej víťazke Colleen Murphyovej.
Áno. Vyzerá skvele. A výhru 25 dolárov.
Vďaka, Colleen.
Tento rok súťažím aj ja.
Nemusíte za mňa hlasovať...
Jedine, ak vám záleží na schválení dovolenky.
Žartujem.
A nech sa nezdržiavame, predstavujem vám dnešného moderátora,
doktora Richarda Pricea.
Ďakujem, slečna Frasková.
Výborne. To je ale večer. Koľko vás dnes len prišlo.
Dobre. Počkať.
Než začnem, rýchla otázočka z vedenia.
Čo povie vedec, keď nájde dva izotopy hélia?
He He.
He He?
- Všetci to pochopili? - He He.
Dobre. Vážení, začnime s programom.
Prosím, majte na pamäti, že tieto dámy usilovne pracovali.
Buďme preto všetci ako protón a ostaňme pozitívni.
Dobre. A teraz, dámy a páni, okamih, na ktorý sme čakali.
Vaše adeptky na Slečinku z Hastingsu za rok 1951.
Tu sú. Nádhera.
Nie sú okúzľujúce? No pozrite na ne.
Slečna Syntetika, čo by ste pripravili svojmu budúcemu manželovi ako dezert?
Nuž, začala by som dvoma kopčekmi vanilkovej zmrzliny,
ktoré by som preliala čokoládovou polevou.
A zahlasujte za mňa, ak chcete vedieť, ako by som pridala šľahačku.
Dobre.
Slečna Zottová, kam by ste šli na dokonalé medové týždne?
Neplánujem sa vydávať.
Án... Dobre. Ale ak by ste sa vydávali?
To nespravím.
Dobre. Nuž, slečna Zottová, vážení. Slečna Zottová.
Neviem na teba prestať myslieť.
- Dámy a páni... - Zlatko. Ahoj.
- ...bavme sa. - Si tu.
- Z personálneho... - Carol klesla horúčka,
- tak som sa prišla zabaviť. - ...slečna Frasková.
10 000 mužov z Harvardu Chce dnes vyhrať...
Viete, trochu sexepílu by neuškodilo, Zottová.
Strápňujete tím Aminokyseliny.
Pozrite sa na Jenny.
Skvelý outfit.
Vďaka. Laboratórny partner mi dal 10 dolárov, ak sa poodhalím na pódiu.
Múdro.
...muži z Harvardu dnes vyhrali
Fíha! Čo poviete?
Fran Frasková, dámy a páni.
Ďakujem, slečna Frasková. To bolo úchvatné. No teda.
- Vodík... - Nancy Donattiová.
...a uhlík šli na rande a bolo výborné.
- Naviazali sa. - Počula som o vás.
Pani Donattiová, máte vo voňavke benzaldehyd?
Čo? Neviem.
Je z Paríža.
Och, Bože. Moje alergie.
...talent Elizabeth Zottovej. Slečna Amino!
Och, božemôj.
Doktor Evans?
Och, nie. Nie. Musím ísť domov.
Áno, ale takto by ste nemali šoférovať.
Nešoférujem. Je to iba 11 kilometrov. Prejdem sa.
Dobre. Odveziem vás.
- Ale vy ma nenávidíte. - Och, kristepane.
Dobre. To nič.
Prepáčte. Naozaj prepáčte.
Prestaňte sa ospravedlňovať.
Nič s tým neurobíte. Zatvára sa vám glottis.
Žalúdočné svaly sa sťahujú, zvyšujú tlak.
Pylorický zvierač sa zatvára.
- Môže to ísť len von. - Nie,
prepáčte, že som vás nazval sekretárkou.
Byť sekretárkou nie je zlé.
Isteže nie. Ale nemal som predpokladať...
To bolo zlé a chrapúnske a... Och, bože.
Dostaňme vás dnu.
Božemôj.
V skrinkách nemáte nič.
Hej, občas zabúdam jesť.
Máte jednu vidličku.
Nemávam hostí.
Zázrak. Našla som kanvicu.
Chcel som sa ospravedlniť ešte raz za to minule.
- Ja... - Ospravedlnenie neprijímam.
Rada by som, ale neviete, za čo sa ospravedlňujete.
A tak to nemá zmysel.
Áno, požičala som si z vašej ribózy.
Dovolím si dodať, že len trochu z veľkej zásoby.
Ale máte skvelé zdroje
a pozornosť celej vedeckej komunity,
čo beriete za samozrejmé.
Musíte byť inteligentný, vzhľadom na vaše úspechy.
Ale premávate sa ako paranoidný, nevďačný a zraniteľný chlap.
Takže, aby som vám odpovedala: nenávisť k vám necítim. Len...
Nemám vás rada.
Ďakujem.
Niečo pre vás mám.
To je jediný dôvod, prečo som dnes šiel na súťaž.
Dávate mi ribózu?
Máte magistra z chémie.
To mám.
Nechceli ste doktorát?
Bolo to komplikované.
Mrzí ma, že ste nedokončili súťaž.
Och, nie. Mňa nie.
Čo tá peňažná výhra?
Krvavé peniaze.
Môžem sa niečo spýtať?
Nesľubujem, že odpoviem.
Aký talent by ste predviedli?
Dala by som rajčinu do vriacej vody.
Ako viete, teplo spôsobí pohyb molekúl.
Šupka rajčiny by sa zväčšila.
Potom by som ju dala na 60 sekúnd do ľadovej vody
a šupka by sama ľahko zišla.
Vyhrali by ste.
Dobrú noc, doktor Evans.
Pozor na autá!
Doktor Evans!
- Dobré ráno. - Dobré ráno.
Akú farbu máte rád? A akú ja?
Tvoja obľúbená farba? To je ťažké.
No pozrime sa. Neviem. Akvamarínová?
To nie je farba.
Nuž, farby sú fenomenologické.
Linda, môžeš to prísť dokončiť?
Ránko, Harriet.
Ránko, kamarát.
Tí ľudia nemajú hanby. Ránko.
Ďalší stratení príbuzní hľadajú stratené peniaze?
Nemal som súhlasiť s fotkou na obálke Americkej vedy.
A zase.
Táto žena sa vydáva za moju mamu presne každé dva týždne.
Ak by bola tvoja mama nažive, bola by na tú obálku pyšná.
Čo to je?
Chcú prepojiť diaľnicu z mesta až po Santa Monicu.
SUGAR HILL BEZ BETÓNU
Dvor nám zlikvidujú buldozérom.
Ale tu bývajú ľudia.
Otázka znie: akí ľudia?
Prestaň. Robíš to zle.
Linda, poklad, to nevadí. Nech sa hrá.
Mohol by si mi ich v utorok zase postrážiť? Zasadá výbor.
- Samozrejme. - Ďakujem.
Slečna Zottová, pohovoríme si?
Nezatvárajte dvere, prosím.
Vďaka vášmu kúsku na súťaži ste zahanbili celé oddelenie.
Keďže som váš nariadený, vyzerám kvôli vám zle.
Takto oddelenie nevediem. Očakávam lepší prístup.
Strápni ma ešte raz a skončila si.
Môžem si prisadnúť?
Môžete.
To ste uvarili vy?
Chcete ochutnať? Asi ste celý deň nejedli.
Och, nie. Mám v stole balíček krekrov.
Musíte mať strašnú zápchu.
Ďakujem.
Fíha. To je...
Nikdy som nejedol... To je dokonalé.
Nie dokonalé, ale má to potenciál, že raz bude.
Toto je môj 78. pokus.
Momentálne sa zaoberám syrom.
Syrom?
Pri 92 stupňoch sa mliečny tuk v syre skvapalňuje
a lámu sa väzby držiace pokope kazeínové proteíny. Ale topenie nie je hladké.
Nie je?
Nie. Preto experimentujem s kyselinou citrónovou.
Sodík nahrádza niečo z vápnika,
čím sa proteíny spolu držia, takže keď sa syr zohreje...
Proteíny sa od seba oddelia, správajú sa ako emulgátory
a spevnia emulziu tým, že držia vodu a tuky pokope.
Presne tak.
A moju ribózu ste potrebovali na zdokonalenie lazaní?
Nie. Lazane mám na večeru. Ribózu do svojho výskumu.
Deväťdesiatdeväť percent ľudského tela tvorí uhlík,
vodík, dusík, kyslík, vápnik, fosfor a pár iónov.
Ale ako sme sa na Zemi dostali k takejto komplexnosti?
K nám dvom, ako tu sedíme a rozprávame sa.
Z polievky atómov a malých molekúl až sem...
To sa snažím odhaliť.
Abiogenéza.
Zaujíma vás?
Nespávam kvôli nej.
Ani ja.
Čítala som vaše staré práce. Na čom robíte teraz?
Robím výskum
o identifikácii, izolácii a klasifikácii prírodných enzýmov.
To... To vonia výborne.
To je zemiaková kaša?
S dovolením.
Pane na nebi.
Nie. To nedáva zmysel, lebo...
To nevysvetľuje, ako si zavrela okruh.
Iste. Ale keď sa pridá polyfosforečná kyselina,
vznikne fosfát s vyšším podielom monoesterov. Chápeš?
To je dobrá poznámka.
Je to tak trochu ako otázka o sliepke a vajci,
ale ako pri Occamovej britve,
zvolila by príroda komplexnejší systém na vytvorenie niečoho menej komplexného?
Teória vzniku sveta s RNA?
Slečna Zottová, potrebujem šálku vašej špeciálnej kávy,
aby som to dnes zvládol.
Isteže.
Vo výskume by som pokročila,
ak by som nevarila prvotriednu kávu priemerným chemikom.
Ale máš na dosah prelomový objav.
- Musíš ísť za Donattim. - Bola som. Odmietol.
To nedáva zmysel. Prečo?
Diskriminácia pohlavia.
Čože?
A politika, rodinkárstvo a celková nespravodlivosť.
Ale hlavne diskriminácia pohlavia.
Nerozumiem. Prečo by sa diskriminovalo
na základe niečoho intelektuálne nerozhodujúceho ako pohlavie?
Calvin, koľko vedkýň poznáš?
Madam Curie.
Presne. Myslíš, že to je náhoda?
Neviem. Doteraz som sa nad tým nezamýšľal.
Samozrejme. Nemusel si, lebo tvoj potenciál naplno uznávajú.
Tu som ja.
Prihláste sa, kto si dá kávu.
Dobre. Premýšľal som.
Môj enzýmový výskum by profitoval z tvojho o molekulárnej syntéze.
Porozprávam sa s Donattim, nech robíš pre mňa,
a potom sa budeš môcť sústrediť na svoj výskum.
Donatti ma nikdy nezamestná ako chemičku. Iba laborantku.
Oficiálne. Ale robila by si na nezávislom výskume, naozajstnú chémiu.
Mala by si voľnú ruku.
Ale pred ostatnými by som bola laborantka.
Samozrejme. V dokonalom svete by si nepotrebovala ničiu pomoc.
Ale ako si jasne poukázala,
pracuješ v systéme, ktorý je nefér.
Funguješ, akoby bol fér, a to je...
Vysvetlíš mi, aký to dáva zmysel?
Správal by som sa k tebe ako k rovnocennej.
Patríš k najmúdrejším zamestnancom.
Calvin, nezáleží na tom, či pracujem s tebou, alebo pre teba.
Ostatní moju prácu prisúdia tebe. Nikdy nebudem považovaná za vedkyňu.
Ak vydáš prácu ako hlavná vedkyňa, budeš.
Máš na sebe pyžamo?
Nie. To je moje oblečenie na beh. Behávam do práce.
Čo to znamená, že beháš?
Behám. Tak cvičím.
Vraj je to čudné, ale upokojuje mi to myseľ.
Zváž moju ponuku.
Calvin?
Áno.
Áno?
Áno.
V labáku sa sprchujem,
tak zaklop, než vojdeš.
Neboj sa, budem klopať.
Máme protokol, slečna Zottová. Ak ho nedodržíte, som na vine.
Tušíte, čo som si odtrpela,
keď ste zmizli uprostred súťaže krásy?
Súcitím, slečna Frasková,
ale prosím, sústreďte sa na moju žiadosť.
Je to zlý nápad.
Ak potrebujete laboranta, máme tu veľa vhodných chlapcov.
Och, teda, to je diskriminácia pohlavia.
Ani neviem, čo to znamená.
Slečna Frasková, nerozhodla som sa unáhlene.
Má čisto profesionálne úmysly.
Och, zlatko, profesionálny vzťah medzi mužom a ženou neexistuje.
Nemyslela som si, že ste naivná.
Vie, prečo ste ho zaujali. Váš životopis to nebude.
Koľko vedkýň poznáte? Okrem madam Curie?
- Je nekvalifikovaná. - Neprišiel som si po povolenie.
Prišiel som, aby som sa uistil, že papierovo všetko sedí.
Evans, premávate sa tu, akoby vám to tu patrilo, čo je v poriadku.
Kým dostávame Remsenove granty.
Ale akonáhle nebudeme, padáte.
Sme kolegovia. Nič viac, nič menej.
Nie. Ste jeho laborantka.
A už som to zažila. Muži sú muži.
Zmení názor. A potom čo?
Všetko v poriadku so slečnou Fraskovou?
V úplnom. Ako to šlo Donattim?
Ako po masle.
Preferujem otvorené dvere.
Isteže.
Usporiadala som náčinie tak, ako by uprednostnil každý normálny človek,
a pozametala omrvinky z krekrov.
Nie lebo som žena,
ale preto, lebo v laboratóriu si nič horšie neviem predstaviť.
O spodky sa postarajte vy.
Presunula si odmerné valce?
Myslela som, že stôl uprostred je rovnejší.
Ako môžeš pracovať pri takej hlasnej hudbe?
Iba tak môžem premýšľať. Presunula si aj stierky?
Ešte si sa s nikým nedelil o svoj priestor, že?
Mám rád veci, ako ich mám rád.
Calvin, niežeby som nemala rada hudbu.
Nemám rada takúto. Je preplnená.
Preto ju mám rád. Pomáha mi premýšľať.
Nikdy nevieš, čo nasleduje.
Trubka? A teraz bubny. Je to vzrušujúce.
Hluk.
Ja len oceňujem niečo iné.
Predvídateľnosť. Formulovanú štruktúru.
Páči sa mi, ako sa akordy hýbu, menia, stavajú na seba.
Ako základné častice do molekúl.
Čo?
Meškáš. Už som začala s prvým pokusom.
Napadlo mi, že by sme to mohli po dni obmieňať.
Kompromis.
Čo to tu máme?
- Tu Zottová. - Ahoj. Tu Calvin.
Calvin Evans. Laboratórny partner.
Calvin, je takmer 20.00.
Hej, len nemôžem prestať myslieť na to, čo si povedala
o základnej štruktúre pyrimidínov a purínov,
až ma to doviedlo k niečomu, čo som pôvodne zavrhol.
Nukleínovej nezávislosti?
Áno.
Počkaj. Vezmem si zápisník.
Pred chvíľou som si práve značila niečo
o Miescherovej teórii veľkého obsahu fosforu...
Počkaj.
- Och, dočerta. - Elizabeth?
Dočerta. Musím ísť.
- Čo sa stalo? - Spálila som si večeru.
No páni. Myslel som, že je to niečo vážne.
Je to vážne. Ja nič nespaľujem.
Vážne? Nikdy? Nikdy ti nič neprihorelo?
Nie. Nesústredila som sa.
Občas sú chyby dobrá vec.
Dovedú nás k niečomu nečakanému.
Musím ísť. Dobrú noc.
Dobre.
Och, človeče.
To je ono.
Počas behu som mal zjavenie.
Otvoríš, prosím ťa?
- Môžeš za to ty. - Calvin.
- Mala si pravdu. Occamova britva. - Calvin.
Čo ak môžu nukleové kyseliny kódovať komplexnejšie molekuly?
- Ako napríklad... - Calvin, dvere!
Elizabeth.
Elizabeth. Všetko v poriadku? Spravil som niečo?
Toto bola chyba.
Nerozumiem.
Mäso rýchlo zhnedlo pomocou Maillardovej reakcie ešte pred vložením do rúry.
Pozrime sa na plody našej práce.
Och, bože.
- Walter, strihneme na reklamu? - Nie. Neviem. Nie.
Takýto výsledok sme nechceli.
Vo vede sa snažíte kontrolovať každú premennú vášho experimentu.
Teplotu laboratória, počet kontaminantov,
správnu kalibráciu všetkých častí zariadenia.
Občas sa nemôžete spoliehať na rovnicu.
Občas všetky premenné veličiny neustriehnete.
Občas...
Často...
...sa veci skrátka pokazia.
Občas vám lazane zhoria.
Dnes budú zvyšky z minula.
Deti, prestrite stôl. Mama potrebuje chvíľku pre seba.
PREPÁČTE! MÁME TECHNICKÉ PROBLÉMY
Preklad titulkov: Jana Schreiberová